Foto’s: Pappa kon darem baba se geboorte op sy selfoon sienBrooks Lindsey op die lughawe ŉ Soldaat, wie se reis op pad huis toe vertraag, is, kon danksy Facetime sy dogtertjie se geboorte regstreeks op sy selfoon sien. Brooks Lindsey van Brandon, Mississippi, kon regstreeks kyk hoe sy vrou Haley Lindsey, geboorte gee aan Millie. Tracy Dover, wat op die lughawe was, het op Facebook dié mooi oomblik gedeel. “Hy moes op FaceTime sien hoe sy dogtertjie gebore word. Hy het gehuil en ons harte het gebreek. Ons het almal vir hom bietjie ruimte gegee. Toe ons egter hoor hoe die babatjie huil, het ons saam met hom gejuig. Ons moet nooit van ons soldate vergeet en watter opofferings hulle moet maak nie.” Lindsey het uiteindelik by die hospitaal uitgekom en kon sy nuwe bondeltjie vreugde ontmoet. Die trotse pappa het ŉ foto van homself met Millie in sy arms op sy Facebook-blad gedeel. Lees meer: Love What Matters